भगवान जो करता है अच्छा करता है। भगवान है न? एक राजा की उँगली कट गई तो वजीर ने कहा कि अच्छा हुआ। राजा ने वजीर को जेल भिजवा दिया। वजीर ने फिर कहा कि अच्छा हुआ। कुछ दिनों बाद शिकार के दौरान जंगल में राजा रास्ता भूल गया और उत्सव मनाते आदिवासियों के हाथ पड़ गया। वे देवता को प्रसन्न करने के लिए राजा की बलि चढ़ाने लगे। बलि से पहले राजा की शारीरिक जाँच हुई और पाया गया कि राजा का अंग भंग है। वही उँगली जो कट गई थी, राजा के जीने की वजह बनी।